ÚRAD VLÁDY SLOVENSKEJ REPUBLIKY
               sekcia vládnej legislatívy

								 Na rokovanie vlády SR
								 Dňa  26. októbra  2005								           K materiálu č. 18320/2005
						 		 K bodu č. 3 

      S T A N O V I S K O

k návrhu zákona o informačných systémoch verejnej správy
-k novému upravenému zneniu
	–––––––––––––––––––––––––––––––––––––––––––––––––––––––––––––
	I.

       Návrh zákona o informačných systémoch verejnej správy predkladá na rokovanie   vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič  na základe uznesenia vlády SR č. 43/2004 bod B. 2 a záverov z rokovania vlády SR zo dňa 21. januára 2004. 

	II.

      Predkladaný materiál nadväzuje na dva vládne dokumenty, a to dokument Politika informatizácie spoločnosti v Slovenskej republike a na dokument Stratégia informatizácie spoločnosti v podmienkach Slovenskej republiky a Akčný plán. Návrh zákona vychádza zo stavu a vývoja informačných a komunikačných technológií, reflektuje zmeny v organizácii štátnej správy a územnej samosprávy a reaguje na výsledky analýzy uplatňovania doterajšieho zákona v praxi, a zároveň zrušuje zákon č. 261/1995 Z. z. o štátnom informačnom systéme. 
     
                                                      III.                  

       Návrh zákona bol predmetom rokovania Legislatívnej rady vlády Slovenskej republiky 11. januára 2005, 28. júna 2005 a opätovne 23. augusta 2005.
Legislatívna rada vlády Slovenskej republiky odporučila predkladateľovi zapracovať jej pripomienky a na rokovanie vlády Slovenskej republiky predložiť návrh zákona v novom znení. Predkladateľ v novom znení predloženom na rokovanie vlády okrem zapracovania všetkých  pripomienok legislatívnej rady vykonal ešte tieto vecné úpravy, ktoré neboli predmetom rokovania legislatívnej rady: 
1.	V § 2 písm. b) na konci doplnil slová  „ktorý slúži na výkon verejnej správy, a ktorého prevádzkovanie vyplýva z osobitného predpisu alebo z právomoci rozhodovať o právach a povinnostiach fyzických osôb alebo právnických osôb v oblasti verejnej správy“.
2.	V § 3 odsek 1 písm. e) vypustil Národnú banku Slovenska, ako povinnú osobu.  
	    IV.
	
       Sekcia vládnej legislatívy Úradu vlády Slovenskej konštatuje, že všetky pripomienky(39 pripomienok) legislatívnej rady sú v návrhu zapracované, a preto odporúča návrh zákona o informačných systémoch verejnej správy v predloženom znení schváliť. 

Bratislava 20. októbra 2005
Vypracovala: D. Mochnacká

									Štefan G r m a n
									generálny riaditeľ                                                   
              sekcie vládnej   legislatívy